पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। प्रदेश में बेटियों की संख्या लगातार कम होती जा रही है। वह भी तब जबकि महिला साक्षरता में पिछले 10 सालों में 89 फीसदी की वृद्धि हुई है। इस दौरान प्रति हजार लड़कों पर 14 बेटियां कम हो गई हैं। यानी शून्य से छह साल तक के 1000 लड़कों के मुकाबले सिर्फ 918 लड़कियां रह गई हैं। 10 साल पहले यह आंकड़ा 932 का था।
यह हकीकत मध्यप्रदेश के जनगणना कार्य निदेशालय द्वारा सोमवार को जनसंख्या २०११ के जारी आंकड़ों में सामने आई है। यह स्थिति तब है, जब प्रदेश सरकार लड़कियों के लिए कई योजनाएं चला रही है। हालात इसलिए भी चिंताजनक हैं क्योंकि देश में भी शिशु लिंगानुपात में 8 प्वाइंट की कमी आई है। वर्ष 2001 की जनगणना के मुताबिक देश में प्रति हजार लड़कों पर लड़कियों की संख्या 927 थी, जो अब घटकर 919 रह गई है।
बढ़ रही है महिला साक्षरता : निदेशालय द्वारा जारी वर्ष 2011 की जनगणना के अंतिम आंकड़ों में कई सकारात्मक तथ्य भी सामने आए हैं। पिछले दशक के मुकाबले मध्यप्रदेश में महिला साक्षरता दर में 8.9 फीसदी की बढ़ोतरी हुई है। पुरुष-महिला लिंगानुपात 919 से बढ़कर 931 हो गया है। शहरी क्षेत्रों में लिंगानुपात 898 से बढ़कर 918 हो गया है।
भू्रण हत्या करने वालों को फांसी दो : पूर्व आईएएस अधिकारी एमएन बुच ने कन्या भू्रण हत्या करने वालों को फांसी की सजा देने की वकालत है। जनगणना निदेशालय द्वारा आयोजित कार्यक्रम में बतौर मुख्य अतिथि बुच ने कहा कि फांसी देने का व्यापक असर होगा और लोग ऐसा घिनौना कृत्य करने से डरेंगे। उन्होंने पत्रकारों से चर्चा करते हुए कहा कि मप्र में शिशु लिंगानुपात में कमी आना बेहद चिंताजनक है और यह साबित करता है कि हमारे समाज में अब भी हैवान मौजूद हैं। उन्होंने कहा कि लाडली लक्ष्मी समेत अन्य योजनाओं को तब तक सफल नहीं माना जा सकता, जब तक भिंड, मुरैना, दतिया जैसे जिलों में स्थिति नहीं सुधरती।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn